अंबेडकर आवास नवीनीकरण योजना शुरू
सिरसा | प्रदेशसरकार द्वारा अनुसूचित जाति, विमुक्त जाति एवं टपरीवास जाति के लिए चलाई जा रही डॉ. बीआर अंबेडकर आवास योजना के स्थान पर डॉ. बीआर अंबेडकर आवास नवीनीकरण योजना आरंभ की गई हैे। जिला कल्याण अधिकारी सुमित्रा मेहता ने बताया कि इस स्कीम का मुख्य उद्देश्य गरीबी रेखा से नीचे जीवन यापन करने वाले अनुसूचित जाति, विमुक्त जाति एवं टपरीवास जाति के व्यक्तियों को, जिनका मकान मुरम्मत लायक हो गया हो उनको अनुदान उपलब्ध कराना है। लाभार्थी हरियाणा का स्थाई निवासी हो तथा अनुसूचित जाति/विमुक्त एवं टपरीवास जाति से संबंधित होना चाहिए। आवेदनकर्ता का नाम बीपीएल की सूची में होना चाहिए। जिस मकान की मरम्मत की जानी है। वह आवेदनकर्ता के नाम होना चाहिए। उसे बने हुए कम से कम दस वर्ष या उससे अधिक समय हो गया हो। आवेदनकर्ता द्वारा मुरम्मत के लिए हरियाणा के किसी भी विभाग से पहले अनुदान नही लिया होना चाहिए। आवेदन पत्र में प्रार्थी द्वारा आधार नंबर अवश्य दिया जाए।
hin_Deva hin_Deva